Bigòrra

Bigòrra qu'ei ua petita region d'Occitània que s'intègra ena grana region istorica de Gasconha e que cobreish ua part deths Pirenèus. Que's pòt considerar tanben coma un gròs parçan que fedèra eths quate petits parçans seguents : eth Naut Ador, eras Baronias Gasconas, Lavedan e eth País de Tarba.

Era sua capitala istorica qu'ei Tarba. Ua auta vila celèbra qu'ei Lorda.

Eth gentilici qu'ei bigordan -a.

alt=Mapa topografic d'era Bigòrra|vinheta|Mapa topografic d'era Bigòrra

Zona d’invasion romana, Bigòrra que patí der'oposicion entre eras monarquias francesa e anglesa. Qu’estó eth lòc deras guèrras de religion avant de conéisher era temporada de prosperitat deth sègle XVIII.

Après era Revolucion, Bigòrra, federada dab l'encontrada vesia deras Quate Vaths, qu’estó arreconeguda coma eth departament deths Hauts Pirenèus mercés a Bertran Barèra, deputat deth Terç Estat.

Eth termalisme, er’epòca romantica ed eras aparicions dera Santa Verge a Lorda que balhèn ath país ua orientacion toristica. Era revolucion industriau que’s hesó dab era construccion de centraus idroelectricas mercés ath potenciau plan hòrt qu’arrepresentan eras ressorsas d’aiga. Eths Hauts Pirenèus que horniscón a França òmes e indústrias ath moment deras guèrras francoalemandas e qu’estón ua tèrra d’arcuelh entaths refugiats espanhòus. Tanben ena fin deth sègle XIX, eth radicalisme que mestregè era vita politica de Bigòrra, despartida uei dab eths partits socialista e comunista (mei que mei ena banlèga de Tarba), mès era plaça deths radicaus d'esquèrra que demòra excepcionau, signe d'ua vida politica de tradicion laïca o anticlericala, oposicion principau dab eth departament vesin deths Pirenèus Atlantics.


categoria:Província istorica francesa
Categoria:Parçan de Gasconha
Categoria:Parçan occitan